**CYFLWYNIAD**

Cydnabyddir cydraddoldeb ac amrywiaeth fel factor hollbwysig i lwyddiant ein sefydliad ac mae'n helpu i greu a chynnal diwylliant lle mae pobl yn cael eu parchu, eu trin yn deg ac yn cael eu gwerthfawrogi. Mae amrywiaeth yn dod â syniadau, yn rhoi persbectif, yn adlewyrchu anghenion ein cwsmeriaid ac yn cael effaith gadarnhaol ar berfformiad pobl yn ogystal â bodloni ein gofynion statudol.

Sefydlwyd y Fforwm hwn er mwyn cynrychioli CNC yn ei gyfanrwydd, y Bwrdd, y Tîm Gweithredol ac ar draws pob cyfarwyddiaeth, rhwydwaith staff ac undeb llafur.

**DIBEN**

Rôl a phwrpas y fforwm hwn yw arwain a chyflawni'r Strategaeth Cydraddoldeb ac Amrywiaeth a ddisgrifir yn ein Cynllun Corfforaethol.

Byddwn yn ymgorffori cydraddoldeb ac amrywiaeth ym mhob agwedd o’r busnes ac yng ngwaith pawb. Bydd y Fforwm yn dileu rhwystrau, yn herio rhagdybiaethau, yn chwilio am gyfleoedd ar ein cyfer ni, ein cydweithwyr a'n cwsmeriaid, yn uwch-sgilio pob un ohonom ac yn meithrin ein hyder. Byddwn yn gweithredu ar sail tystiolaeth, ac yn meincnodi ein hunain gyda sefydliadau eraill a'r cymunedau yr ydym yn eu gwasanaethu. Byddwn yn helpu i sicrhau mai CNC yw’r gorau yn y byd o ran rheoli adnoddau naturiol.

**PRIF GYFRIFOLDEBAU**

Mae'r Fforwm Cydraddoldeb ac Amrywiaeth yn gyfrifol am:

 **Strategaeth a Pholisi**

* Ymgorffori cydraddoldeb ac amrywiaeth o fewn y Bwrdd, y Tîm Gweithredol a'r cyfarwyddiaethau fel ei fod yn dod yn rhan o fusnes dyddiol y sefydliad ac yn rhan o'n diwylliant.
* Sicrhau bod Cynllun Gweithredu'r Cynllun Cydraddoldeb Strategol yn cael ei gyflawni, gan ddyrannu’r camau gweithredu ar draws y sefydliad fel y bo angen.
* Galluogi'r busnes i deimlo'n hyderus wrth siarad â'n holl gwsmeriaid, ac yn enwedig y rhai hynny o grwpiau sydd â nodweddion gwarchodedig.
* Helpu staff i ddeall pwysigrwydd, a sut yr ydym yn gweithredu o ganlyniad i ymarferion cydraddoldeb ac amrywiaeth megis hunanddatgelu ac arolygon.
* Gweithio gyda sefydliadau partner, gwrando ar gyngor a chroesawu her.

 **Monitro ac Adolygu**

* Monitro ac adolygu fel grŵp, effeithiolrwydd yr Amcanion Cydraddoldeb a'r Cynllun Gweithredu Cydraddoldeb.
* Asesu tystiolaeth sydd ar gael a meincnodi ein hunain yn erbyn sefydliadau eraill.
* Dehongli a chymryd camau i wella ymagwedd CNC er mwyn bod yn gyflogwr rhagorol yng Nghymru.
* Cynorthwyo'r Ymgynghorydd Cydraddoldeb ac Amrywiaeth trwy ddarparu gwybodaeth fel y bo'r angen, er mwyn sicrhau adrodd cywir am gynnydd yn erbyn y Cynllun Cydraddoldeb Strategol i’r Tîm Gweithredol.

**Cyfathrebu**

* Byddwn yn nodi manteision gweithio fel hyn ac yn cyfathrebu ein llwyddiannau.

**AELODAETH**

* Cadeirydd (cyfarwyddwr gweithredol)
	+ Aelod o Fwrdd CNC
	+ Hyrwyddwr Cydraddoldeb & Amrywiaeth y Tîm Gweithredol
	+ Uwch Ymgynghorydd Cydraddoldeb ac Amrywiaeth
	+ Un cynrychiolydd o bob cyfarwyddiaeth:
* Cysylltiadau Allanol a Chyfathrebu
* Cyllid a Gwasanaethau Corfforaethol
* Llywodraethu
* Gwybodaeth, Strategaeth a Chynllunio
* Gwasanaethau Cenedlaethol
* Datblygu Sefydliadol a Rheoli Pobl
* Gweithrediadau - Gogledd a Chanolbarth Cymru
* Gweithrediadau - De Cymru
* Un cynrychiolydd o’r holl Undebau Llafur
* Un cynrychiolydd o bob Rhwydwaith Staff

**AMLDER**

Bydd y Fforwm yn cyfarfod bob chwarter ynghyd â chyfarfodydd ychwanegol pan fydd eu hangen ar gyfer tasgau penodol.

**LLYWODRAETHIANT**

Bydd y grŵp yn adrodd i'r Tîm Gweithredol trwy gadeirydd y Fforwm Cydraddoldeb ac Amrywiaeth. Yn ogystal bydd eu cynrychiolydd ar y fforwm yn briffio Bwrdd CNC.

**ADOLYGU**

Cynhelir hunanarfarniad o effeithiolrwydd y Fforwm Cydraddoldeb ac Amrywiaeth ac adolygiad o'i delerau cyfrifoldeb ac amlder ei gyfarfodydd yn flynyddol. Bydd yr adroddiad adolygu blynyddol yn cael ei gyflwyno i’r Pwyllgor Archwilio a Sicrhau Ansawdd (ARAC).